**ՀԻՄՆԱՎՈՐՈՒՄ–ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՅԻՍԻ 14-Ի N 968-Լ ԵՎ 2020 ԹՎԱԿԱՆԻ ՀՈՒԼԻՍԻ 9-Ի N 1167-Լ ՈՐՈՇՈՒՄՆԵՐՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1. Իրավական ակտի ընդունման անհրաժեշտությունը**

Ներկայացվող նախագծի նպատակը երեխա ունեցող ընտանիքների բնակարանային ապահովության պետական աջակցության ծրագրերի իրականացման ընթացակարգերի և դրույթների հստակեցումն է։

**1.1. Կարգավորման հարաբերությունների ներկա վիճակը և առկա խնդիրները**

ՀՀ կառավարության 2020 թվականի մայիսի 14-ի N 968-Լ որոշմամբ սահմանվել են երեխա ունեցող ընտանիքների բնակարանային ապահովության պետական աջակցության 2020-2023 թվականների ծրագրերը։

ՀՀ կառավարության 2020 թվականի հուլիսի 9-ի N 1167-Լ որոշմամբ հաստատվել է երեխա ունեցող ընտանիքների բնակարանային ապահովության պետական աջակցության ծրագրի իրականացման պայմանագրի օրինակելի ձևը, որով կարգավորվում են նաև կազմակերպության և նախարարության միջև տեղեկատվության փոխանակության հետ կապված հարաբերությունները։

**1.2. Առկա խնդրի առաջարկվող լուծումը**

Իրավակիրառական պրակտիկան հաշվի առնելով՝ առաջարկվում է համապատասխան լրացումներ և փոփոխություններ կատարել ՀՀ կառավարության 2020 թվականի մայիսի 14-ի N 968-Լ և 2020 թվականի հուլիսի 9-ի N 1167-Լ  որոշումներում։

**2. Կարգավորման առարկան**

Ներկայացվող նախագծով առաջարկվում է հստակեցնել երեխա ունեցող ընտանիքների բնակարանային ապահովության պետական աջակցության ծրագրերի իրականացման ընթացակարգերը և դրույթները։

Մասնավորապես, ՀՀ կառավարության 2020 թվականի մայիսի 14-ի N 968-Լ որոշման հավելվածի.

1. 15–րդ կետում առաջարկվող լրացմամբ հստակեցվում է, որ աջակցությունը տրամադրվում է այն դեպքում, երբ երեխան հանդիսանում է Հայաստանի Հանրապետության քաղաքացի (եթե երեխայի ծննդի պետական գրանցումն իրականացվել է օտարերկրյա պետությունում),
2. 16–րդ կետի 1–ին ենթակետում, 17-րդ կետի 5–րդ և 6–րդ ենթակետերում, 20–րդ կետում, 21–րդ կետի 1–ին ենթակետում առաջարկվող փոփոխություններով հստակեցվում է, որ բնակարանային ապահովության պետական աջակցության ծրագրերը կիրառելի են նաև այն դեպքում, երբ Հայաստանի Հանրապետության քաղաքացիական օրենսգրքի 570.1–ին հոդվածով սահմանված կառուցապատողից ձեռք է բերվում (բերվել) կառուցվող շենքից անշարժ գույք գնելու իրավունք,
3. 17–րդ կետի 2–րդ, 21–րդ կետի 2–րդ և 26–րդ կետի 2–րդ ենթակետերում առաջարկվող փոփոխությամբ հստակեցվում են միանվագ դրամական աջակցության ծրագրի հիմնական պայմանները՝ տարընթերցումներից խուսափելու նպատակով։ Միաժամանակ, սահմանվում է, որ կառուցվող անշարժ գույքի գնահատվող շուկայական գնի փոխարեն հիմք է ընդունվում նախահաշվային գինը՝ հաշվի առնելով այն հանգամանքը, որ այս դեպքում շուկայական գնի գնահատումը պարտադիր չէ,
4. 17–րդ կետի 4–րդ ենթակետում, 19–րդ կետում և 21–րդ կետի 4–րդ ենթակետում առաջարկվող փոփոխությամբ հստակեցվում է, որ ծրագրերի շրջանակներում հաշվի է առնվում շահառուից սերված երեխան,
5. 25-րդ կետում առաջարկվող փոփոխություններով շտկվում է տեխնիկական սխալը, ինչպես նաև վերացվում է 26–րդ կետի 3–րդ ենթակետի հետ առերևույթ հակասությունը՝ հստակ սահմանելով, որ անձն օգտվում է երեխայի ծննդյան աջակցության ծրագրից նաև այն դեպքում, երբ հիփոթեքային վարկը տրամադրվել է մինչև 2020 թվականի հուլիսի 1–ը.
6. 26–րդ կետի 1–ին ենթակետում առաջարկվող փոփոխությամբ հստակեցվում է, որ երեխայի ծննդյան աջակցության գումարը (հիփոթեքային վարկ մարող շահառուից սերված երեխա ծնվելու դեպքում, տրամադրվում է միանվագ դրամական աջակցություն, որն ուղղվում է հիփոթեքային վարկի մնացորդային մայր գումարի մարմանը) վճարվում է, եթե շահառուն դիմում է մինչև երեխայի 1 տարին լրանալը.
7. Նոր լրացվող 27.1–ին կետով հստակեցվում են կառուցապատողից անավարտ բնակելի անշարժ գույք ձեռք բերելու դեպքում հիմնական պայմանները։ Մասնավորապես, հաշվի առնելով այն հանգամանքը, որ այս դեպքում ևս չի իրականացվում անշարժ գույքի շուկայական գնի գնահատում։
8. Նոր լրացվող 27.2–րդ կետով հստակեցվում է, որ երեխայի ծննդյան աջակցության չափը որոշելու համար հաշվի առնվող՝ հավելվածի 26–րդ կետում նշված երեխաների թվում հաշվի են առնվում նաև շահառուից սերված չափահաս զավակները։ Միաժամանակ, հստակեցվում են երեխայի ծննդյան աջակցության ծրագրի հիմնական պայմանները՝ հաշվի առնելով իրավակիրառական պրակտիկայում առաջացած խնդիրները։
9. Նոր լրացվող 27.3–րդ կետով հստակեցվում է, որ միանվագ դրամական աջակցության, կանխավճարի ապահովագրության և երեխայի ծննդյան աջակցության ծրագրերի շրջանակներում հաշվի չեն առնվում մահացած երեխաները։
10. 30–րդ կետի 3–րդ ենթակետում առաջարկվող փոփոխություններով հստակեցվում է, որ տեղեկանքում ներառվում է նաև անշարժ գույքի ձեռք բերվող և գնահատվող շուկայական առավելագույն գինը կամ կառուցվող անշարժ գույքի գնահատվող շուկայական առավելագույն գինը, ինչպես նաև կազմակերպության ՀՎՀՀ–ն և բանկային հաշիվը (անհրաժեշտ է պետական աջակցության գումարները կազմակերպությանը փոխանցելու համար).
11. 30–րդ կետի 4–րդ ենթակետում առաջարկվող փոփոխությամբ հստակեցվում է, որ երեխայի ծննդյան աջակցության ծրագրում ընդգրկվելու դիմումը (տեղեկանքը) նախարարություն է ներկայացվում ուղղակիորեն, առանց տարածքային ստորաբաժանման.
12. 30–րդ կետի 5–րդ ենթակետում առաջարկվող փոփոխությամբ հստակեցվում է երեխայի ծննդյան աջակցության ծրագրում ընդգրկվելու ընթացակարգը.
13. 30–րդ կետի 9–րդ ենթակետի «ա» պարբերությունում առաջարկվող փոփոխությամբ հստակեցվում է, որ եթե երեխայի ծննդյան աջակցության ծրագրի շրջանակներում հիփոթեքային վարկ տրամադրած կազմակերպությունը նախարարության հետ կնքել է պայմանագիր, ապա շահառուին տեղեկանք չի տրամադրվում և շահառուն նախարարություն չի դիմում, իսկ շահառուին ծրագրում ընդգրկելու համար անհրաժեշտ տեղեկությունները նախարարությանն է տրամադրում կազմակերպությունը՝ էլեկտրոնային եղանակով.
14. նոր լրացվող՝ 30.1–ին կետով սահմանվում են երեխայի՝ շահառուից սերված լինելու վերաբերյալ տեղեկատվությունը ճշտելու պայմաններն ու կարգը, երբ երեխայի ծննդի պետական գրանցումն իրականացվել է օտարերկրյա պետությունում (այս դեպքում տեղեկությունները ՔԿԱԳ մարմիններում առկա չեն)։
15. նոր լրացվող՝ 30.2–րդ կետով հստակեցվում է արտարժույթով տրված վարկերի դեպքում մնացորդային չափը որոշելու կարգը,

Միաժամանակ, ՀՀ կառավարության 2020 թվականի հուլիսի 9-ի N 1167-Լ որոշման հավելվածի.

1. 5–րդ կետի 5–րդ ենթակետում առաջարկվող փոփոխությամբ սահմանվում է, որ եթե շահառուն ամբողջությամբ կատարել է կանխավճարի (հիփոթեքային պարտավորության) ապահովագրության տարեկան ապահովագրական վճարը, ապա կանխավճարի ապահովագրության աջակցության գումարն ուղղվում է հիփոթեքային վարկի մայր գումարի մարմանը, ինչպես միանվագ դրամական աջակցության գումարը (գործնականում լինում են դեպքեր, երբ անձն ավելի շուտ է կատարում գործարքը, քան ընդունվում է շահառուին կանխավճարի ապահովագրության ծրագրում ընդգրկելու մասին որոշումը, այսինքն` փոփոխությունը հնարավորություն կտա շահառուին այս դեպքում ևս ստանալ պետական աջակցության գումարը).
2. ուժը կորցրած է ճանաչվում 14–րդ կետը՝ հաշվի առնելով դրա կիրառական նշանակության բացակայությունը (պայմանագիրը լուծելու մասին շահառուին ծանուցելու անհրաժեշտություն չկա):
3. Ձև N 2–ի 9–րդ կետը համապատասխանեցվում է ՀՀ կառավարության 2020 թվականի մայիսի 14-ի N 968-Լ որոշման հավելվածի 27–րդ կետին։

**3. Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում կհստակեցվեն երեխա ունեցող ընտանիքների բնակարանային ապահովության պետական աջակցության ծրագրերի իրականացման ընթացակարգերը և դրույթները՝ հաշվի առնելով իրավակիրառական պրակտիկան։

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՅԻՍԻ 14-Ի N 968-Լ ԵՎ 2020 ԹՎԱԿԱՆԻ ՀՈՒԼԻՍԻ 9-Ի N 1167-Լ ՈՐՈՇՈՒՄՆԵՐՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության կառավարության 2020 թվականի մայիսի 14-ի N 968-Լ և 2020 թվականի հուլիսի 9-ի N 1167-Լ որոշումներում լրացումներ և փոփոխություններ կատարելու մասին» կառավարության որոշման նախագծի ընդունման առնչությամբ այլ իրավական ակտեր ընդունելու անհրաժեշտություն չկա։

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՅԻՍԻ 14-Ի N 968-Լ ԵՎ 2020 ԹՎԱԿԱՆԻ ՀՈՒԼԻՍԻ 9-Ի N 1167-Լ ՈՐՈՇՈՒՄՆԵՐՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության կառավարության 2020 թվականի մայիսի 14-ի N 968-Լ և 2020 թվականի հուլիսի 9-ի N 1167-Լ որոշումներում լրացումներ և փոփոխություններ կատարելու մասին» կառավարության որոշման նախագծի ընդունման կապակցությամբ պետական բյուջեում եկամուտների և ծախսերի ավելացում կամ նվազեցում չի նախատեսվում։